L'amour en suspens

De Spillfilm L'amour en suspens oder och nach Le bal des pantins ass eng belsch-lëtzebuergesch-portugisesch Koproduktioun vum Herman Van Eyken aus dem Joer 2001.

 Ëm wat geet et am Film? 
De Raymond, e räiche Plantagebesëtzer a Malaysien, vermécht säi ganzt Verméige senger Duechter Loulou, déi an Europa lieft. Säin Associé de Marcel ass awer net d'accord domat n hie probabéiert sech dat ze huelen, op dat hie mengt Usproch ze hunn.

 Filmproduktioun 

Vum Lëtzebuerger Filmfong krut d'Produktiounsgesellschaft Samsa Film eng "Aide à la distribution" an Héicht vu 679.643 Lëtzebuerger Frang, deemools ronn 17.000 Euro, plus eng "Aide à la promotion" vun 300.000 Frang (ronn 7.500 Euro).Rapport Annuel 2001 vum Lëtzebuerger Filmfong, Säiten 2 a 7

Den engleschen Titel vum Film ass Ties and Ropes.

 Soss 

Am November 2000 gouf de Film am Kader vum Fokus op de lëtzebuergesche Film um Filmfestival vu Kalkutta an Indien viru méi wéi 1.000 Zuschauer gewisen.Rapport d'activité du Ministère de la Culture 2000, Säit 190 Och de Regisseur Herman Van Eyken war bei där Opféierung dobäi.

De Film krut um Festival du Film d'Aubagne de Präis fir déi bescht Schauspillerin an de Spezialpräis vun der Jury. Fir seng Filmmusek krut de Sänger Arno de "Prix Joseph Plateau". Donieft gouf de Film och fir dat bescht Dréibuch um Festival du Film d'Amour de Mons ausgezeechent.

 Kuckt och 
 Lëscht vu lëtzebuergesche Filmer

 Um Spaweck 
 De Film op der Websäit vu Samsa Film
 De Film op cineuropa.org an op cinergie.be

Kategorie:Belsch Filmer
Kategorie:Lëtzebuergesch Filmer
Kategorie:Portugisesch Filmer
Kategorie:Filmer 2001